CELEX: 32019D0610
Language: et
Date: 2019-04-08 00:00:00
Title: Nõukogu otsus (EL) 2019/610, 8. aprill 2019, Euroopa – Vahemere piirkonna lepingule (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Iisraeli Riigi vahel) Horvaatia Vabariigi Euroopa Liiduga ühinemise arvesse võtmiseks lisatud protokolli Euroopa Liidu ja selle liikmesriikide nimel sõlmimise kohta

16.4.2019   
               
               
                  ET
               
               
                  Euroopa Liidu Teataja
               
               
                  L 105/1
               
            
         NÕUKOGU OTSUS (EL) 2019/610,
         8. aprill 2019,
         Euroopa – Vahemere piirkonna lepingule (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Iisraeli Riigi vahel) Horvaatia Vabariigi Euroopa Liiduga ühinemise arvesse võtmiseks lisatud protokolli Euroopa Liidu ja selle liikmesriikide nimel sõlmimise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõike 6 punktiga a,
         võttes arvesse Horvaatia Vabariigi ühinemisakti, eriti selle artikli 6 lõiget 2,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Euroopa – Vahemere piirkonna lepingule, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Iisraeli Riigi vahel (2) (edaspidi „leping“) kirjutati alla 20. novembril 1995. Leping jõustus 1. juunil 2000.
                  
               
                     (2)
                  
                  
                     Horvaatia Vabariigist sai Euroopa Liidu liikmesriik 1. juulil 2013.
                  
               
                     (3)
                  
                  
                     Vastavalt Horvaatia Vabariigi ühinemisakti artikli 6 lõikele 2 tuleb Horvaatia Vabariigi lepinguga ühinemises leppida kokku nimetatud lepingu protokollis, mille sõlmivad nõukogu, kes tegutseb ühehäälselt liikmesriikide nimel, ja Iisraeli Riik.
                  
               
                     (4)
                  
                  
                     Nõukogu andis 14. septembril 2012 komisjonile loa alustada Iisraeli Riigiga läbirääkimisi. Läbirääkimised viidi edukalt lõpule.
                  
               
                     (5)
                  
                  
                     Kooskõlas nõukogu otsusega (EL) 2019/102 (3) kirjutati liidu ja selle liikmesriikide nimel Euroopa – Vahemere piirkonna lepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Iisraeli Riigi vahel) Horvaatia Vabariigi Euroopa Liiduga ühinemise arvesse võtmiseks lisatud protokollile alla Brüsselis 20. detsembril 2018.
                  
               
                     (6)
                  
                  
                     Protokoll tuleks heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa – Vahemere piirkonna lepingule, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Iisraeli Riigi vahel, Horvaatia Vabariigi Euroopa Liiduga ühinemise arvesse võtmiseks lisatud protokoll kiidetakse liidu ja selle liikmesriikide nimel heaks (4).
         
         
            Artikkel 2
            Nõukogu eesistuja esitab liidu ja selle liikmesriikide nimel protokolli artikli 7 lõikes 1 sätestatud teate, et väljendada liidu ja selle liikmesriikide nõusolekut end protokolliga siduda (5).
         
         
            Artikkel 3
            Käesolev otsus jõustub selle vastuvõtmise päeval.
         
         
            Luxembourg, 8. aprill 2019
            
               
                  Nõukogu nimel
               
               
                  eesistuja
               
               F. MOGHERINI
            
         
         
            (1)  26. märtsi 2019. aasta nõusolek (Euroopa Liidu Teatajas seni avaldamata).
         
            (2)  EÜT L 147, 21.6.2000, lk 3.
         
            (3)  ELT L 21, 24.1.2019, lk 1.
         
            (4)  Protokolli tekst on avaldatud 
               Euroopa Liidu Teatajas L 21, 24.1.2019 koos allkirjastamise otsusega.
         
            (5)  Nõukogu peasekretariaat avaldab protokolli jõustumise kuupäeva Euroopa Liidu Teatajas.